ΓΡΑΠΤΗ ΕΡΩΤΗΣΗ E-2010/01

υποβολή: Nelly Maes (Verts/ALE) προς την Επιτροπή

(6 Ιουλίου 2001)

Θέμα: Έλεγχος της βελγικής θεώρησης διαβατηρίου

Στο πλαίσιο του τρίτου πυλώνα της Ευρωπαϊκής Ένωσης (δικαιοσύνη και εσωτερικέςποθέσεις), θα πρέπει να δοθεί η αναγκαία προσοχή στον άνευ περίσκεψης τρόπο χορήγησης της θεώρησης διαβατηρίου εκ μέρους του Βελγίου, όταν μάλιστα γνωρίζουμε ότι η άδεια προσωρινής παραμονής στο Βέλγιο συνεπάγεται την αυτόματη πρόσβαση σε όλες τις χώρες του χώρου Σένγκεν. Οι εν λόγω τίτλοι παραμονής αξίζουν χρυσάφι για τους εγκληματίες και συμβάλλουν στη σημαντική αύξηση της τάσης για διαφθορά που γνωρίζει ο τομέας της μετανάστευσης.

Απαντώντας σε δύο ερωτήσεις σχετικά με το ίδιο θέμα (Ε-0621/01 και Ε-0622/01(1) το Συμβούλιο δήλωσε στις 30 Μαΐου ότι μετά από τη θέση σε ισχύ της Συνθήκης του Άμστερνταμ, τα θέματα που αφορούν τη μετανάστευση, τις θεωρήσεις διαβατηρίων και το άσυλο ανήκουν στην αρμοδιότητα της Κοινότητας σύμφωνα με τον τίτλο IV της Συνθήκης ΕΚ και ως εκ τούτου η Επιτροπή οφείλει, ως θεματοφύλακας των Συνθηκών, να ελέγχει εάν τα κράτη μέλη τηρούν τιςποχρεώσεις τους σχετικά με τα θέματα αυτά.

Κατά το παρελθόν έτος, το Βέλγιο χορήγησε περίπου 9 500 θεωρήσεις σε Μαροκινούς κατόπιν αιτήσεώς τους, ενώ το 88 % περίπου των εν λόγω θεωρήσεων (σύντομης και μακράς διάρκειας) χορηγήθηκαν από τη βελγική Υπηρεσία Εξωτερικών Υποθέσεων παρά την αρνητική γνώμη των προξενικών αρχών που είναι εγκατεστημένες στο Μαρόκο. Παρακάμπτεται λοιπόν συστηματικά η αρνητική αυτή γνώμη, που αιτιολογείται με το γεγονός ότι ο αιτών δεν ανταποκρίνεται στα προβλεπόμενα κριτήρια.

Ορισμένοι αιτούντες επιβεβαιώνουν ανοικτά ότι δεν έχουν καμία πρόθεση να μεταβούν στο Βέλγιο αλλά σε μια άλλη χώρα του χώρου Σένγκεν όπου οι όροι που διέπουν τη χορήγηση θεωρήσεων είναι αυστηρότεροι. Αυτός ο τύπος δήλωσης οδηγεί στην έκδοση αρνητικής γνώμης που διαβιβάζεται στην Υπηρεσία Εξωτερικών Υποθέσεων η οποία αντιδρά συστηματικά λέγοντας ότι θα πρέπει παρά ταύτα να χορηγηθεί η θεώρηση στον αιτούντα. Κατόπιν τούτουπάρχει ο κίνδυνος να προσπαθήσει ένας μεγάλος αριθμός ατόμων που βοηθούν το παράνομο πέρασμα των συνόρων θα προσπαθήσουν να διεισδύσουν στην Ευρωπαϊκή Ένωση μέσω του Μαρόκου.

Τούτο θα είχε ως αποτέλεσμα τον εκμηδενισμό των δράσεων που αναπτύσσει η Ευρωπαϊκή Ένωση για την αποξήλωση των κερδοσκοπικών δικτύων εμπορίας ανθρωπίνων όντων.

Έχονταςπόψη τα ανωτέρω, έχει αναλάβει ενέργειες η Επιτροπή ενώπιον των βελγικών αρχών ώστε να προβλέψουν στο πλαίσιο της πολιτικής τους όσον αφορά τις θεωρήσεις διαβατηρίων ουσιαστικά μέτρα πρόληψης, όπως λ.χ. ένα σύστημα εκ περιτροπής τοποθέτησης σεπεύθυνες θέσεις, ή ένα διπλό έλεγχο και την επιλεκτική τοποθέτηση των δημοσίωνπαλλήλων;

Εάν ναι, πότε απηύθυνε η Επιτροπή το αίτημα αυτό στις βελγικές αρχές;

Εάν όχι για ποιο λόγο δεν έχει ακόμη προβεί η Επιτροπή σε διαβήματα ενώπιον των βελγικών αρχών ώστε να προβλέψουν τη λήψη ουσιαστικών προληπτικών μέτρων στο πλαίσιο της πολιτικής τους όσον αφορά τις θεωρήσεις διαβατηρίων, έχονταςπόψη τη σημασία της πολιτικής αυτής για τον τρίτο πυλώνα της Ευρωπαϊκής Ένωσης (δικαιοσύνη και εσωτερικέςποθέσεις), και την πολιτική των χωρών του χώρου Σένγκεν;

Είναι διατεθειμένη η Επιτροπή να ζητήσει την θέσπιση παρομοίων μέτρων;

(1) ΕΕ C 261 E της 18.9.2001, σελ. 163.

Κοινή απάντηση του κ. Vitorino εξ ονόματος της Επιτροπής στις γραπτές ερωτήσεις E-2009/01 και E-2010/01

(6 Σεπτεμβρίου 2001)

Οι διαδικασίες και οι προϋποθέσεις χορήγησης θεωρήσεων σύντομης διάρκειας καθορίζονται από μία πράξη του κεκτημένου του Σένγκεν ενσωματωμένη στο πλαίσιο της Ένωση, την Κοινή Προξενική Εγκύκλιο (ΚΠΕ(1)). Οι θεωρήσεις μακράς διάρκειας παραμένουν στην αρμοδιότητα των κρατών μελών και δεν καλύπτονται από την ΚΠΕ.

Η ΚΠΕ απαριθμεί τα κριτήρια που επιτρέπουν τον προσδιορισμό του κράτους μέλους που είναι αρμόδιο για την εξέταση της αίτησης θεώρησης σύντομης διάρκειας. Το πρώτο κριτήριο αρμοδιότητας είναι ο μοναδικός ή κύριος προορισμός διαμονής. Ελλείψει αυτού, αρμόδιο είναι το κράτος της πρώτης εισόδου.

Η ΚΠΕ, ενώ διαπιστώνει ότι η οργάνωση τωνπηρεσιών χορήγησης θεωρήσεων ανήκει στην αρμοδιότητα των κρατών μελών, θεσπίζει ορισμένες αρχές καλής οργάνωσης με προορισμό τους προϊσταμένους των γραφείων: το προσωπικό δεν πρέπει να εκτίθεται σε τοπικές πιέσεις και πρέπει να μετατίθεται τακτικά προκειμένου να αποφεύγεται η δημιουργία συνηθειών.

Όσον αφορά τις σχέσεις μεταξύ των προξενείων και της κεντρικής διοίκησης, εναπόκειται στα κράτη μέλη να λαμβάνουν τα μέτρα που θεωρούν σκόπιμα στους τομείς της οργάνωσης, της διαχείρισης και των ελέγχων.

Η Επιτροπή δεν γνωρίζει τα περιστατικά που αναφέρει το αξιότιμο μέλος και έχει την πρόθεση να απευθυνθεί στις βελγικές αρχές ζητώντας τους περαιτέρω πληροφορίες.

(1) ΕΕ L 239 της 22.9.2000.